“กทม.” วอนปชช.ทิ้งขยะหน้ากากอนามัยลงถังคัดแยก สกัดเชื้อโรคแพร่กระจาย!
“กทม.” ขอความร่วมมือประชาชนทิ้งขยะหน้ากากอนามัยลงถังคัดแยก สกัดเชื้อโรคแพร่กระจาย!
“กทม.” ขอความร่วมมือประชาชนทิ้งขยะหน้ากากอนามัยลงถังคัดแยก สกัดเชื้อโรคแพร่กระจาย!
19 มี.ค. 2563

นางศิลปสวย ระวีแสงสูรย์ ปลัดกรุงเทพมหานคร เปิดเผยว่า กรุงเทพมหานคร (กทม.) ขอความร่วมมือประชาชนแยกทิ้งหน้ากากอนามัยที่ใช้แล้วออกจากมูลฝอยทั่วไป โดยนำหน้ากากอนามัยใส่ถุงที่ปิดมิดชิดและทิ้งลงในถังรองรับหน้ากากอนามัยที่กรุงเทพมหานครกำหนดหรือทิ้งกับรถเก็บขนมูลฝอยของสำนักงานเขต ซึ่งหน้ากากอนามัยที่ประชาชนแยกทิ้ง กทม.จะเก็บรวบรวมและนำไปกำจัดด้วยวิธีการเผาในเตาเผามูลฝอยติดเชื้อที่ศูนย์กำจัดมูลฝอยอ่อนนุชและศูนย์กำจัดมูลฝอยหนองแขม
สำหรับการตั้งวางถังรองรับหน้ากากอนามัย เพื่ออำนวยความสะดวกให้กับประชาชน ปัจจุบัน กทม.ได้กำหนดจุดตั้งวางและสำนักงานเขตได้ประชาสัมพันธ์จุดตั้งวางในสถานที่ต่างๆ ให้ประชาชนรับทราบ ได้แก่ สำนักงานเขตทั้ง 50 แห่ง ศูนย์บริการสาธารณสุข 68 แห่ง โรงพยาบาลสังกัดกรุงเทพมหานคร 11 แห่ง ศาลาว่าการกรุงเทพมหานคร (เสาชิงช้า) บริเวณชั้น 1 และศาลาว่าการกรุงเทพมหานคร (ดินแดง) บริเวณจุดคัดกรอง 5 จุด ประกอบด้วย อาคารสำนักการโยธา อาคารสำนักการระบายน้ำ อาคารธานีนพรัตน์ 2 จุด และอาคารไอราวัตพัฒนา